অনোরেঁ বলল, ‘বললাম তো, গম আমাকে তুলতে হবে। অনেকদিন পড়ে আছে। গম তোলার এই-ই সময়। তুমি কি বলো, মা?’ সে মায়ের দিকে তাকাল। এ-কথায় মুমূর্ষু মহিলা মাথা নাড়লেন। তারপর ছেলের ইচ্ছেয় সায় দিয়ে বললেন, ‘তোমরা একলাই মরতে দাও আমাকে।’ ডাক্তার তখন রেগে গিয়ে মাটিতে পা ঠুকে বললেন, ‘তুমি একটা পিশাচ, অনোরেঁ। তোমাকে আমি তা করতে দেব না। বুঝেছ? যদি তোমাকে আজই ফসল তুলতে হয় তবে তোমার মাকে দেখার জন্য নার্স র‍্যাপেঁকে নিয়ে এসো। কী বলেছি, মাথায় ঢুকেছে? যা বললাম না করলে যখন তুমি অসুখে পড়বে, তখন শুধু চেয়ে দেখব যে তুমি কুকুরের মতো মরছো, বুঝেছ?’